kreatín a lieky na tlak
Dobrý deň,je vhodné používať kreatin monohydrát ak beriem Coronal a Telmisartan a troška mam stukovatelu pecen (asi ako kazdy co jedaval vela sladkeho)Je premna vhodny?Aktivne cvicim a aj cardio robim.Dakujem za odpoved
Dobrý deň,
ďakujeme za prejavenú dôveru.
Priama interakcia medzi liekmi na tlak Coronal a Telmisartan a výživovým doplnkom Kreatin monohydrát nebola spozorovaná, avšak výživové doplnky nepodliehajú klinickému testovaniu a prípadný vplyv na tlak a liečbu uvedenými liekmi nemuseli byť zaznamenané. Kreatín sa vo všeobecnosti používa na budovanie svalovej hmoty a krvný tlak môže ovplyvňovať napr. prostredníctvom zadržiavania tekutín. Preto odporúčam konzultovať vhodnosť užívania tohto výživového doplnku s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová